2. Deltagelse i solsikkesnor-projekt (Hidden disabilities) (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
På vegne af Socialdemokratiet har byrådsmedlem Henriette Lassen (A) sendt 
følgende forslag til Byrådets behandling:
Socialdemokratiet ønsker med dette forslag at fremme lige tilgængelighed for mennesker med usynlige 
handicaps. 
Foreningen Hidden disabilities udbyder solsikkesnore til børn og voksne med skjulte handicap. 
[adresse] medvirker til at synliggøre, at et barn eller voksen har udfordringer, og at vedkommende 
derfor kan have brug for lidt ekstra forståelse og tålmodighed. Solsikkeprodukterne bliver uddelt til dem, 
som efterspørger det fra de virksomheder/organisationer, som er tilmeldt ordningen. Flere kommuner har 
valgt at indgå i projektet, blandt andet [adresse], [adresse], Aalborg og Hvidovre.
Medlemskabet vil indebære, at Favrskov Kommune bistår uddeling af solsikkesnore, samt en 
oplysningskampagne blandt kommunens medarbejdere for at sikre forståelse for, hvad snoren betyder. 
Der findes forskellige typer af medlemskaber, som prismæssigt starter fra 8.500 kr.
Socialdemokratiet foreslår, at uddeling af snoren skal ske fra kommunens biblioteker, og at solsikkesnoren 
fremover vil indgå i værktøjskassen i mødet mellem kommunen og de borgere, som er i målgruppen. 
Socialdemokratiet foreslår videre, at forvaltningen undersøger de forskellige muligheder for medlemskab 
og afdækker de økonomiske aspekter – herunder også, om medlemskab af solsikkeprogrammet kan 
håndteres inden for det eksisterende budget. 
På den baggrund indstilles det, at sagen drøftes og oversendes til videre behandling i forvaltningen, med 
henblik på udarbejdelse af sag til politisk behandling.
INDSTILLING
Borgmesteren indstiller til Byrådet:
1.
At sagen drøftes.
BESLUTNING
.
Byrådet, 28. marts 2023:
Fraværende: Edith Friis
Byråd
28. marts 2023  19:00
[adresse]: EMN-2023-00001
Dok-ID: 3520532
Sagsbehandler: tinj
Det blev besluttet, at sagen oversendes til forvaltningen med henblik på udarbejdelse af en sag til 
behandling i Økonomiudvalg og Byråd. Sagsfremstillingen skal bl.a. belyse økonomien i ordningen, andre 
kommuners erfaringer samt resurseforbruget til en intern informationsindsats.    
For forslaget stemte 23, mens en stemte imod. Ingen undlod at stemme. 
For stemte Henrik Lind, Abelone Mathiasen, David Paulsen, Natasha Danielsen, Laurits Schmidt, 
Zahra Clausen, Maja Østergaard, Erling Kristoffersen, Øivind Dam, Tom Kjær, Johan Østergaard 
Yrsa Andreasen, Birgit Simonsen, Henriette Lassen, Nicklas Dahl, Nikolai Toft, Alf Olsen, Øyvind Brandt 
Børge Thygesen, Mathias Kjær, Esmarelda Skov, Camilla Mikkelsen, Thake Ove Larsen, Nikolai Lassen og 
Silas Laursen.
   
Imod stemte Bertram Rasmussen. 
Bilag
